Βόισλαβ Σέσελι

Ο Βόισλαβ Σέσελι (σερβικά: Војислав Шешељ), γεννημένος στις 11 Οκτωβρίου 1954, είναι Σέρβος πολιτικός, συγγραφέας, νομικός και εγκληματίας πολέμου. Είναι ο ιδρυτής και πρόεδρος του εθνικιστικού Σερβικού Ριζοσπαστικού Κόμματος (SRS). Από το 1998 έως το 2000 ήταν αντιπρόεδρος της Σερβίας.https://www.nytimes.com/2016/04/01/world/europe/vojislav-seselj-war-crimes.html

Τον Φεβρουάριο του 2003 παραδόθηκε εθελοντικά στο Διεθνές Ποινικό Δικαστήριο, που εξέταζε εγκλήματα για την πρώην Γιουγκοσλαβία, όμως η δίκη του ξεκίνησε το Νοέμβριο του 2007.http://news.bbc.co.uk/2/hi/europe/7082309.stm Η δίκη του Σέσελι σημείωσε έντονες διαμάχες, με τον ίδιο να βρίσκεται σε απεργία πείνας για σχεδόν ένα μήνα μέχρι να του επιτραπεί να εκπροσωπήσει τον εαυτό του. Φέρεται να προσέβαλλε τακτικά τους δικαστές και τους εισαγγελείς, μετά την έναρξη της διαδικασίας, να αποκάλυψε την ταυτότητα προστατευόμενων μαρτύρων και τιμωρήθηκε σε τρεις περιπτώσεις για μη τήρηση του νόμου. Αξιοσημείωτο είναι το γεγονός ότι δεν κάλεσε κανέναν μάρτυρα προς υπεράσπισή του.http://www.icty.org/x/cases/seselj/tjug/en/160331_judgement_summary.pdf

Μετά από 11 χρόνια κράτησης στο Κέντρο Κράτησης των Ηνωμένων Εθνών στο Σεβενίνγκεν, λόγω της δίκης του, του επετράπη να επιστρέψει προσωρινά στη Σερβία το Νοέμβριο του 2014 για να υποβληθεί σε αντικαρκινική θεραπεία.http://www.kurir.rs/stars/uzivo-seselj-na-farmi-politicar-ulazi-da-preslisa-ukucane-clanak-1954563

Στις 31 Μαρτίου 2016 αθωώθηκε στην πρωτοβάθμια απόφαση για όλες τις κατηγορίες που τον βάραιναν από το ειδικό δικαστήριο για την πρώην Γιουγκοσλαβία. Η αθώωση αυτή δέχτηκε έφεση από εισαγγελείς του Μηχανισμού για τα Διεθνή Ποινικά Δικαστήρια, ενός οργανισμού του Συμβουλίου Ασφαλείας των Ηνωμένων Εθνών, ο οποίος λειτουργεί ως πρόγραμμα εποπτείας και διαδοχικής οντότητας του Διεθνές Ποινικού Δικαστηρίου για την πρώην Γιουγκοσλαβία.https://www.theguardian.com/law/2016/mar/31/serb-nationalist-vojislav-seselj-acquitted-war-crimes-crimes-against-humanity-icty-the-hague Το ίδιο έτος συμμετείχε στις βουλευτικές εκλογές της Σερβίας λαμβάνοντας 23 έδρες στο κοινοβούλιο.https://www.reuters.com/article/us-serbia-election-ultranationalists/ultra-nationalist-resurgence-could-complicate-serbias-eu-path-idUSKCN0XF0LR

Προσωπικά στοιχεία
Ο Βόισλαβ Σέσελι γεννήθηκε στο Σαράγεβο της Βοσνίας-Ερζεγοβίνης, η οποία βρισκόταν τότε στα πλαίσια της Γιουγκοσλαβίας. Πατέρας του ήταν ο Νίκολα Σέσελι (1925–1978) και μητέρα του η Ντάνιτσα Σέσελι (1924-2007), οι οποίοι και οι δύο ήταν Σέρβοι και κατάγονταν από την περιοχή της κοιλάδας του Πόποβο.http://www.icty.org/x/cases/seselj/ind/en/ses-ii030115e.pdf

Η σύζυγος του Βόισλαβ Σέσελι, Γιαντράνκα Σέσελι (Јадранка Шешељ) γεννήθηκε στο Ποντουίεβο στις 11 Οκτωβρίου 1960.http://www.vseselj.com/2012/04/jadranka-seselj-biografija.html Συμμετείχε στις εκλογές για την προεδρία της Σερβίας το 2012, αλλά απέτυχε να περάσει τον πρώτο γύρο κερδίζοντας 3,78% των ψήφων. Είναι μέλος του Σερβικού Ριζοσπαστικού Κόμματος.http://www.blic.rs/Vesti/Politika/316038/Jadranka-Seselj-Protiv-onih-koji-su-izdali-SRS-a-izdali-bi-i-Srbiju

Παραπομπές

Εξωτερικοί σύνδεσμοι


Κατηγορία:Σέρβοι νομικοί
Κατηγορία:Γιουγκοσλάβοι νομικοί
Κατηγορία:Γιουγκοσλάβοι πολιτικοί
Κατηγορία:Αντιπρόεδροι της Σερβίας
Κατηγορία:Σέρβοι εγκληματίες
Κατηγορία:Βόσνιοι εγκληματίες